**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄN KOKOUS**

**Aika** to 20.3.2014 klo 12 – 14

**Paikka** opetus- ja kulttuuriministeriö, kokoushuone Väinämöinen K214, Meritullinkatu 10

lÄSNÄ Mika Tammilehto, OKM, puheenjohtaja

Kirsi Kangaspunta, OKM, varapuheenjohtaja saapui klo 12.35, kohta 5

Maija Innola, OKM

Pasi Kankare, OPH

Veli-Matti Lamppu, Suomen Yrittäjät ry

Petri Lempinen, STTK poistui klo 13.49, kohta 6

Reija Lepola, Suomen Ammattikoulutuksen Johtajat SAJO ry

Kirsi Rasinaho, SAK

Antti Seitamaa, SAKKI ry

Inkeri Toikka, OAJ

Markku Virtanen, TEM

Satu Ågren, EK

Ville Heinonen, OKM, sihteeri saapui klo 12.11, kohta 4

Seija Rasku, OKM, sihteeri

Piritta Väinölä, OKM poistui klo 13.56, kohta 6

Pirkko Laurila, Opetushallitus

1. Kokouksen avaus

Puheenjohtaja Mika Tammilehto avasi kokouksen klo 12.05 ja toivotti osanottajat tervetulleeksi.

1. Esityslistan hyväksyminen kokouksen työjärjestykseksi

Hyväksyttiin esityslista kokouksen työjärjestykseksi.

1. Edellisen kokouksen muistio

Hyväksyttiin edellisen kokouksen muistio muutoksitta.

1. Hallituksen esityksen tilannekatsaus

Piritta Väinölä kertoi, että hallituksen esitys on tänään valtioneuvoston käsittelyssä. Lisäksi Väinölä esitteli hallituksen esitykseen edellisen ohjausryhmän kokouksen jälkeen tehdyt muutokset. Pieniä muutoksia on tehty ammatillisesta peruskoulutuksesta annetun lain seuraaviin pykäliin: 4 a §, 4 b §, 13 §, 21 §, 25 §, 25 b §, 25 c §, 25 d §, 30 § sekä voimaantulo- ja siirtymäsäännökset. Pieniä muutoksia on tehty vastaavasti myös aikuiskoulutuslain muutamaan pykälään: 10 §, 12 b §, 12 d §, 13 § sekä voimaantulo- ja siirtymäsäännökset.

1. Yhteiset tutkinnon osat: evästyksiä Opetushallituksen jatkovalmisteluun

Pirkko Laurila Opetushallituksesta esitteli yhteisten tutkinnon osien luonnoksen ja kertoi, että luonnos on laadittu pääosin kolmen hengen työryhmässä Opetushallituksen ammatillisen peruskoulutuksen yksikössä. Valmistelussa on tehty yhteistyössä yleissivistävän koulutuksen yksikön oppiainekohtaisten asiantuntijoiden kanssa, jotta voidaan ottaa huomioon vastaavuudet lukio-opintoihin. Keskusteltiin luonnoksesta. Keskustelussa todettiin seuraavaa:

* Viestintä- ja vuorovaikutusosaaminen ja yhteiskunnassa ja työelämässä tarvittava osaaminen ovat yksilön kannalta tärkeitä osaamisia tulevaisuudessa.
* On tärkeää varmistaa, että osaamistavoitteet ovat oikeanlaisia ja oikealla tasolla suhteessa ammatillisen perustutkinnon tasoon. Esim. ruotsin kielen ja vieraiden kielten pakollisia osaamistavoitteita pidettiin joiltakin osin liian vaativina ottaen huomioon pakollisten osaamistavoitteiden osaamispistemäärä ja se, että lähtötasona on perusopetuksen oppimäärä.
* Varmistettava vielä osaamistavoitteiden ymmärrettävyys ja se, että yhteiset tutkinnon osat ovat kokonaisuus.
* Pakollisten ja valinnaisten osaamistavoitteiden välisen suhteen on oltava looginen. Oleellisimpien osaamisvaatimusten on oltava pakollisia.
* Tieto- ja viestintätekniikassa ja sen hyödyntämisessä tulisi painottua hyödyntämiseen laiteteknisen näkökulman sijaan.
* Tieto- ja viestintätekniikan tulisi näkyä myös viestintä- ja vuorovaikutusosaamisessa sekä muissakin kokonaisuuksissa, sillä on keskeinen väline kaikilla osaamisen alueilla, esim. verkkoviestintä ja sähköiset mediat.
* Tieto- ja viestintätekniikkaa voisi olla enemmän pakollisena, sillä se vaikuttaa kaikkiin toimialoihin. Vastaavasti fysiikkaa ja kemiaa voisi olla vähemmän.
* Yhteiskuntataidoissa tulisi nostaa vahvemmin esiin oman talouden hallinta ja kansalaisyhteiskunnassa toimiminen ja vaikuttaminen.
* Pakollisissa osaamistavoitteissa voisi olla enemmän dynamiikkaa ja selkokieltä.
* Työelämätaidoissa ja työyhteisössä toimiminen ja aloitteellisuus ovat tärkeitä taitoja. Niiden tulee näkyä selkeästi pakollisissa osaamistavoitteissa.
* Työnhakutaidot on saatava kunnolla näkyviin selkeänä kokonaisuutena. Ratkaistava, ovatko ne äidinkielen osaamistavoitteita vai työelämätaitoja.
* Yrittäjyyteen ja yritystoimintaan kaivataan ansaintalogiikkaa ja yritysaihioiden tunnistamista sekä vastuullista yrittäjyyttä.
* Hyvä, että työkyvyn ylläpitämistä, liikuntaa ja terveystietoa vahvistetaan nimenomaan työkyvyn näkökulmasta. Tässä osa-alueessa on hyvä korostaa yhteisöllistä hyvinvoinnin kehittämistä.
* Epäterveelliseen ravintoon, tupakointiin jne. liittyvä osaamistavoite on hassusti muotoiltu. Kielen selkeyteen ja ymmärrettävyyteen kannattaa muutoinkin kiinnittää huomiota.
* Taide ja kulttuuri -kokonaisuudessa on hyvä tuoda esiin palvelu- ja tuotemuotoilu.
* Etiikka-kokonaisuudessa on tärkeitä osaamistavoitteita, mutta ne eivät välttämättä vastaa määriteltyä osaamispistemäärää.
* Työelämä haluaa olla vaikuttamassa yhteisiin tutkinnon osiin. Toivotaan, että Opetushallitus voisi järjestää työelämän järjestöille suunnatunkeskustelu- ja kuulemistilaisuuden yhteisistä tutkinnon osista ennen kuin ne lähtevät lausuntokierrokselle.

Pirkko Laurila kertoi, että yhteisiä tutkinnon osia muokataan vielä mm. ohjausryhmältä saadun palautteen pohjalta. Tutkinnon perusteiden luonnokset lähtevät lausuntokierrokselle huhti-toukokuussa. Luonnoksia voi kommentoida verkossa.

Sovittiin, että Pirkko Laurila lähettää verkkosivun osoitteen Seija Raskulle, joka lähettää sen edelleen tiedoksi ohjausryhmän jäsenille.

1. Valtioneuvoston asetus ammatillisten perustutkintojen muodostumisesta: 4 § Yhteisten tutkinnon osien pakollisuus ja valinnaisuus, linjaukset jatkovalmistelua varten

Seija Rasku esitteli linjattavat asiat, jotka koskivat valtioneuvoston asetusta ammatillisten perustutkintojen muodostumisesta ja sen 4 §:ää. Keskusteltiin linjattavista kohdista ja tehtiin keskustelun pohjalta seuraavat linjaukset:

* Yhteisissä tutkinnon osissa ei ole tutkintokohtaisia poikkeamia pakollisuudessa ja valinnaisuudessa, vaan yhteiset tutkinnon osat ovat samat kaikissa perustutkinnoissa. Mikäli jonkin tutkinnon osan osalta on tarpeen sisällyttää tutkintoon esim. psykologiaa tai lisää matematiikkaa tai kieliä kaikille pakollisena, se tulee tehdä ammatillisten tutkinnon osien sisällä, ei yhteisissä tutkinnon osissa. Tällä tavoin opiskelijoilla on yhdenvertaiset mahdollisuudet valinnaisuuteen riippumatta tutkinnosta. Lisäksi kaikille tutkinnoille yhteiset pakolliset osaamistavoitteet tukevat joustavia siirtymiä tutkinnosta toiseen.
* Työkyvyn ylläpitäminen, liikunta ja terveystieto on pakollista myös oppisopimus-opiskelijoille, jotka suorittavat tutkinnon ammatillisena peruskoulutuksena.

1. Muut asiat

Muita asioita ei ollut.

1. Kokouksen päättäminen

Puheenjohtaja Tammilehto päätti kokouksen klo 14.00.

JAKELU ohjausryhmän jäsenet